TV janja (kwa Kiingereza: Smart Tv) ni runinga ambayo imeunganishwa na mitandao hivi kwamba yaweza kumburudisha mtazamaji kwa kuona video zilizoko kwa wavuti wa Netflix, Amazon Prime, Hulu na nyinginezo. Hii huwa tofauti na runinga ya kidijiti ambayo huweza tu kuunganishwa na vyombo kama HDMI, AV na USB. Tv janja basi inaipiku runinga dijitali kwani yaweza kutembelea mitandao na kuungana na HDMI, USB na AV. TV janja pia hudhibitiwa na mfumo kama vile wa Web Os au Android. Kampuni zinazotengeneza tv janja huweka mifumo yao kwa runinga hizo. Kwa mfano kampuni za LG na Samsung zimeweka mifumo yao kwa tv janja ambazo wametengeneza. Katika mifumo hiyo, mtazamaji anaweza kupakua programu zinginezo na pia kutazama vindeo zilizoko kwa mitandao ya Youtube, Netflix na Amazon Prime. Tv janja pia huweza kudhibitiwa kwa kutumia sauti tu ya mtazamaji bila kutumia remote control. Ili kufanya hivi, huwa zimewekwa programu kama voice recognition, Alexa na Google Assistant. Kipengele kingine cha tv janja ni kuwa huenda zikatumika kama tarakilisha ya kawaida katika kutembelea wavuti mbalimbali. Mtumiaji huenda akatumia remote control kufanya hivi au sauti yake kama runinga yake inaweza kutumia voice recognition.